अइल इन्डिया लिमिटेड जोलुर हान्जानि जानानै मिन्टु बर'आरो तुल्य दास मुंनि राफोद सानै गेलेगिरिया गरफा गरफा ग'ल सोयो। मख'जाथावदि गिबि हाफनि उनाव 12 मिनिट समनि खाबु लानानै गर 4 ग'ल सोग्रोसिनो। बेबादिनो राफोद गेलेगिरि मिन्टु बर' आबुं धन्टानि 70 मिनिट हालागै गावनि जोलुर हान्जाखौ दावखोलांङो। जोलुर अनसायग्रा राज्यो राजाखौ सोमोनांहोनांवै फिन 8 मिनिटनि मादाव गरसे ग'ल सोग्रोसिना फारागथिखौ सिगां फार्से दावगालांङो। बेबादियैनो गुबुन सासे राफोद गेलेगिरि तुल्य दासनि आथिं थोंनैनि मेगन बोग्थाव गेलेलायनायाव 79 आरो 82 मिनिटनि गरनै ग'ल सोयो।